ananddey/assamese-wiki-corpus huggingface dataset:
ফিল্মফেয়াৰ

ফিল্মফেয়াৰ হ’ল হিন্দী চলচ্চিত্ৰৰ (সততে বলীউড হিচাপে পৰিচিত) বিষয়ে এখন ইংৰাজী ভাষাৰ, টেবলয়ড আকাৰৰ আলোচনী। এই আলোচনীখন দ্য টাইম গ্ৰুপৰ দ্বাৰা প্ৰকাশিত হয়। ফিল্মফেয়াৰ ভাৰতৰ এক জনপ্ৰিয় বিনোদনধৰ্মী আলোচনী।

আলোচনী

]]
ফিল্মফেয়াৰ ভাৰতৰ আটাইতকৈ পুৰণি চলচ্চিত্ৰ আলোচনী আৰু লগতে ইয়াৰ বঁটা সমূহো।

প্ৰথমতে ই দ্য টাইম গ্ৰুপৰ এটা অংশ আছিল যিয়ে দ্য টাইমছ অৱ ইণ্ডিয়া, দ্য ইকনমিক টাইমছ,নৱভাৰত টাইমছ আৰু মহাৰাষ্ট্ৰ টাইমছো প্ৰকাশ কৰিছিল। ২০০৫ চনত ফিল্মফেয়াৰ আৰু অন্য কিছুমান প্ৰকাশন , বিশেষকৈ ফেমিনা, এক সহায়ক গোটত ভাগ হৈ যায়। ইয়াৰ নতুন মালিকগোষ্ঠী , ৱৰ্ল্ডৱাইড মিডিয়া আছিল দ্য টাইমছ গ্ৰুপ আৰু বিবিচি মেগাজিনছৰ মাজত এক ৫০:৫০ ব্যৱসায়।

ফিল্মফেয়াৰে দুই ধৰণৰ চলচ্চিত্ৰ বঁটাৰ প্ৰৱৰ্তন কৰিছে: হিন্দী ভাষাৰ চলচ্চিত্ৰৰ বাবে “ফিল্মফেয়াৰ এৱাৰ্ডছ” আৰু কানাডা,মালায়ালম,তামিল আৰু তেলেগু ভাষাৰ চলচ্চিত্ৰৰ বাবে “ফিল্মফেয়াৰ এৱাৰ্ডছ ছাউথ”।

নিয়মীয়া শিতান

]]
নয়ন
হিন্দী চলচ্চিত্ৰ উদ্যোগৰ বা-বাতৰি; অভিনেতা-অভিনেত্ৰী সকলৰ শেহতীয়া কাজিয়াৰ খবৰ; চেলিব্ৰেটী সম্পৰ্কীয় কথা-বতৰা আৰু উৰাবাতৰি
বিগ টিকেট
আহিবলগীয়া আৰু চলি থকা ছবি সম্বন্ধীয় আলোচনা। বহুতো চিত্ৰ সম্বলিত চুটি প্ৰবন্ধ।
ফেশ্বন প্লে
তাৰকা সকলৰ সাজ সজ্জা সম্বন্ধীয় কথা বতৰা।
ফোটো শ্বুটছ
এটা বিষয়ৰে সৈতে বিখ্যাত ফটোগ্ৰাফাৰ সকলৰ আলোকচিত্ৰ শৃংখলা।
ফিউচাৰ ষ্টক
কোন নতুন অভিনেতা,সংগীতগ্য বা নিৰ্দেশকে তাৰকাৰ মৰ্যাদা পাব সৈ সম্বন্ধে গুণা-গঁঠা।
জেনেৰেশ্যন নেক্সট
কম বয়সীয়া তাৰকা সমূহৰ বিষয়ে তথ্য -পাতি।

লগতে চাওক

ভাৰতীয় চলচ্চিত্ৰ

তথ্য সংগ্ৰহ

বাহ্যিক সংযোগ

শ্ৰেণী:ইংৰাজী আলোচনী
শ্ৰেণী:ভাৰতত প্ৰকাশিত আলোচনী
ফেচিবাদ

ফেচিবাদ হৈছে এক স্বৈৰাচাৰী, উগ্ৰ জাতীয়তাবাদ-ভিত্তিক ৰাজনৈতিক মতবাদ, যি সাধাৰণতে গণতন্ত্ৰ, ব্যক্তি-স্বাধীনতা আৰু সমাজবাদৰ বিপৰীতত অৱস্থিত। ফেচিবাদত ৰাজ্যক কেন্দ্ৰীয় শক্তি হিচাপে গণ্য কৰা হয় আৰু এজন একনায়ক নেতাক ধৰ্মীয় আস্থাৰ দৰে পূজা কৰা হয়। এই মতবাদই ৰাজনৈতিক প্ৰতিপক্ষ, সংখ্যালঘু গোট, সংবাদ মাধ্যম আৰু স্বাধীন চিন্তাক কঠোৰভাৱে দমন কৰে।

শব্দৰ উৎপত্তি

"ফেচিবাদ" শব্দটো ইটালীয় fascismo (ফাচিছমো) পৰা আহিছে, যাৰ মূল শব্দ fasces হৈছে—এইটো এটি ৰোমান যুগৰ কাঠিৰ মুঠ যি ঐক্য আৰু শাস্তিৰ প্ৰতীক আছিল।

ইতিহাস

ফেচিবাদৰ আধুনিক ৰূপৰ জন্ম ২০শ শতিকাৰ আৰম্ভণিত হৈছিল। বেনিটো মুছোলিনীই ১৯১৯ চনত ইটালীত ফাচিছ্ট দল গঠন কৰিছিল আৰু ১৯২২ চনত ইটালীৰ প্ৰধানমন্ত্ৰী হিচাপে ক্ষমতা লাভ কৰি ফেচিবাদী শাসনৰ আৰম্ভণি কৰে। ইয়াৰ পিছতেই আডলফ হিটলাৰে জাৰ্মানীত ন্যাচনেল চচিয়েলিষ্ট জাৰ্মান ৱাৰ্কাৰ্ছ পাৰ্টি (নাৎসী পাৰ্টি)ৰ নেতৃত্ব লৈ ফেচিবাদৰ এক উগ্ৰ ৰূপ ৰূপায়ণ কৰে, যাক নাজীবাদ বোলা হয়। এই দুয়োটা ফেচিবাদী আন্দোলনে দ্বিতীয় বিশ্বযুদ্ধৰ জন্ম দিছিল।

বৈশিষ্ট্য

ফেচিবাদৰ কিছুমান গুৰুত্বপূৰ্ণ বৈশিষ্ট্য হ’ল:
একনায়কতন্ত্ৰ – এজন শক্তিশালী নেতাক কেন্দ্ৰীয়ভাৱে পূজা কৰা হয়।
উগ্ৰ জাতীয়তাবাদ – নিজৰ ৰাষ্ট্ৰক সকলোতকৈ উচ্চ স্থানত ৰাখে।
ৰাজনৈতিক প্ৰতিপক্ষৰ ওপৰত নিষেধাজ্ঞা।
সংবাদমাধ্যম আৰু মুক্ত মতামত দমন।
সামৰিক শক্তিৰ প্ৰশংসা আৰু আগ্ৰাসনবাদ।
সংখ্যালঘু গোট আৰু বিদেশীৰ প্ৰতি ঘৃণা।

উল্লেখযোগ্য ফেচিবাদী শাসক

বেনিটো মুছোলিনী – ইটালী
আডলফ হিটলাৰ – জাৰ্মানী (নাজীবাদ)
ফ্ৰেঞ্চো – স্পেইন
আন্তোনিয়’ ডি অ’লিভেইৰা চালাজাৰ – পৰ্তুগাল।

দ্বিতীয় বিশ্বযুদ্ধ আৰু ফেচিবাদৰ পতন

১৯৪৫ চনত দ্বিতীয় বিশ্বযুদ্ধৰ অন্ত পৰাৰ লগে লগে ইউৰোপৰ অধিকাংশ ফেচিবাদী চৰকাৰৰ পতন ঘটে। মুছোলিনী আৰু হিটলাৰৰ মৃত্যুৰ লগে লগে ফেচিবাদৰ মূল ধাৰাই অন্ত পায়, যদিও ইয়াৰ আদৰ্শ আৰু চিন্তাধাৰা কিছুমান গোট আৰু নেতাৰ মাজত এতিয়াও দেখা যায়।

নব্য-ফেচিবাদ

দ্বিতীয় বিশ্বযুদ্ধৰ পাছত কিছুমান ৰাজনৈতিক গোটে "নব্য-ফেচিবাদ" (Neo-fascism)ৰ ধাৰণা আগবঢ়াইছে, যাৰ অধীনত ৰাষ্ট্ৰবাদ, স্বদেশপ্ৰেম, অভিবাসী-বিৰোধিতা, আৰু ধৰ্মীয় ঘৃণাৰ প্ৰচাৰ দেখা যায়। এনে ধৰণৰ চিন্তাধাৰা বিশ্বৰ বিভিন্ন দেশত বিভিন্ন ৰূপত বিদ্যমান।

সংস্কৃতি আৰু প্ৰতীক

ফেচিবাদী চৰকাৰে সাধাৰণতে প্ৰচাৰ মাধ্যম, চলচ্চিত্ৰ, শিল্প আৰু শিক্ষাৰ জৰিয়তে নিজ মতবাদৰ প্ৰচাৰ কৰে। ইটালীত "ফ্যাসেছ" আৰু জাৰ্মানীত সোস্তিকা চিহ্ন ফেচিবাদৰ অন্যতম সাংস্কৃতিক চিহ্ন হিচাপে ব্যৱহৃত হৈছিল।

সমালোচনা

বিশ্বজুৰি ফেচিবাদৰ তীব্ৰ সমালোচনা কৰা হয়। ইয়াক অধিকাংশত গণতন্ত্ৰৰ শত্ৰু, ব্যক্তি স্বাধীনতাৰ হৰণকাৰী আৰু যুদ্ধবাজ মতবাদ হিচাপে বিবেচনা কৰা হয়। ইয়াৰ ফলত লক্ষ লক্ষ লোকৰ মৃত্যু, গণহত্যা, আৰু সাম্ৰাজ্যবাদী আগ্ৰাসনৰ ইতিহাস বিদ্যমান।

তথ্যসূত্ৰ

উৎস

Paxton, Robert O. (2004). The Anatomy of Fascism. Vintage Books. ISBN 978-1-4000-7525-4.
Griffin, Roger (1991). The Nature of Fascism. Routledge. ISBN 0-415-06218-6.
Eatwell, Roger (1996). Fascism: A History. Penguin. ISBN 978-0-14-026786-8.
Encyclopædia Britannica – "Fascism", 2024 edition.
Stanford Encyclopedia of Philosophy – “Fascism”, retrieved 2024.

শ্ৰেণী:সমাজ বিজ্ঞান
শ্ৰেণী:ইতিহাস
শ্ৰেণী:দ্বিতীয় বিশ্বযুদ্ধ
ইষ্ট বেংগল ফুটবল ক্লাবৰ ছিজনৰ তালিকা

ইষ্ট বেংগল ফুটবল ক্লাব হৈছে কলকাতাত অৱস্থিত ভাৰতৰ পেচাদাৰী ফুটবল সংস্থান। ১৯২০ চনত কলকাতাত এই ক্লাবটো গঠন কৰা হৈছিল। এই ক্লাবটোৱে তিনিবাৰকৈ লীগ চেম্পিয়নশ্বীপ আৰু সাতবাৰকৈ ফেডাৰেশ্বন কাপৰ বিজয়ী দলৰ সন্মান লাভ কৰিছে।

Key

P = মুঠ খেল
W = জয়
D = ড্ৰ
L = পৰাজয়
F = গ'ল (নিজৰ)
A = গ'ল (বিৰূদ্ধে)
Pts = পইণ্ট
Pos = Final position

Div 1 = নেচনেল ফুটবল লীগ (ইং ৱিকি: National Football League)
IL = আই-লীগ

F = ফাইনেল
Group = গ্ৰুপ ষ্টেজ
R16 = Round of 16
QF = কোৱাৰ্টাৰ ফাইনেল

R1 = প্ৰথম ৰাউণ্ড
R2 = দ্বিতীয় ৰাউণ্ড
R3 = তৃতীয় ৰাউণ্ড
R4 = চতুৰ্থ ৰাউণ্ড
R5 = পঞ্চম ৰাউণ্ড
R6 = ষষ্ঠ ৰাউণ্ড
SF = ছেমি-ফাইনেল

1st or Wবিজয়ী
2nd or RUৰাণাৰ্ছ-আপ
উন্নীত
অৱনতি
♦ ডিভিজনত সৰ্ব্বোচ্চ গ'লদাতা

ছিজনসমূহ

+ ছিজন অনুসৰি বিভিন্ন প্ৰতিযোগিতাৰ ফলাফলসমূহ
ছিজন
Division
P
W
D
L
F
A
Pts
Pos
ফেডাৰেশ্বন কাপ
ছুপাৰ কাপ
এছিয়া
Round reached
নাম
গ’ল
লীগ
সৰ্বোচ্চ গ’লদাতা
১৯৯৬-৯৭
Div 1
১৯
১০
৬
৩
২৫
১৩
৩৬
৩য়
W

১৯৯৭-৯৮
Div 1
১৮
৮
৭
৩
১৮
১০
৩১
২য়

W
এছিয়ান কাপ ৱিনাৰ্ছ কাপ
R2

১৯৯৮-৯৯
Div 1
২০
১৩
৬
১
৩৩
১০
৪৫
২য়
RU

এছিয়ান কাপ
R1

১৯৯৯-২০০০
Div 1
২২
৮
৮
৬
২৫
২১
৩২
৭তম

২০০০-০১
Div 1
২২
১৩
৭
২
৩০
৯
৪৬
১ম

২০০১-০২
Div 1
২২
১১
৩
৮
৩১
২৩
৩৬
৫ম

২০০২-০৩
Div 1
২২
১৫
৪
৩
৪৪
২২
৪৯
১ম

২০০৩-০৪
Div 1
২২
১৫
৪
৩
৩৭
১৩
৪৯
১ম

RU
AFC Cup
QF
—
—
২০০৪-০৫
Div 1
২২
১৩
৪
৫
৩৪
১৬
৪৩
৩য়

AFC Cup
গ্ৰুপ
—
—
২০০৫-০৬
Div 1
১৭
৯
৪
৪
২৫
১৬
৩১
২য়

২০০৬-০৭
Div 1
১৮
৭
৫
৬
২৯
২৯
২৬
৫ম

W

—
—
২০০৭-০৮
IL
১৮
৫
৪
৯
১৭
২৩
১৯
ষষ্ঠ
W

AFC Cup
গ্ৰুপ
Edmilson
৮
২০০৮-০৯
IL
২২
৭
৭
৮
৩১
২৬
২৮
ষষ্ঠ

RU

সুনীল চেত্ৰী
৯
২০০৯-১০
IL
২৬
৭
১০
৯
২৭
৩১
৩১
নৱম
W

AFC Cup
গ্ৰুপ

৯
২০১০-১১
IL
২৬
১৫
৬
৫
৪৪
২১
৫১
২য়
W
RU
AFC Cup
গ্ৰুপ

১৭
২০১১-১২
IL
২৬
১৫
৬
৫
৪৬
২২
৫১
২য়
F
W
AFC Cup
গ্ৰুপ
Tolgay Özbey
১৮

তথ্যসূত্ৰ

শ্ৰেণী:ফুটবল
শ্ৰেণী:ভাৰতত ক্ৰীড়া
আৰ্নেষ্ট হেমিংৱে

আৰ্নেষ্ট হেমিংৱে এগৰাকী আমেৰিকান সাংবাদিক, ঔপন্যাসিক, চুটি গল্প লেখক আৰু খেলুৱৈ। আমেৰিকা যুক্তৰাষ্ট্ৰৰ ইলিনই প্ৰদেশৰ অ’ক পাৰ্কত ১৮৯৯ চনৰ জুলাই মাহৰ ২১ তাৰিখে হেমিংৱেৰ জন্ম হয়। তেওঁৰ দেউতাক পেছাত এজন চিকিৎসক আছিল। শৈশৱ কালছোৱাত হেমিংৱেই অধিক সময় কান্ধত বন্দুকটো লৈ হাবিয়ে বননিয়ে আৰু কেতিয়াবা ডাঙৰ মাছ বিছাৰি হ্ৰদ এটাত নাও বায় কটাইছিল। মাথোঁন ১৬ বছৰ বয়সতে তেওঁ গল্প লিখিবলৈ আৰম্ভ কৰিছিল। ডিপ্লমা লোৱাৰ আগতেই তেওঁ সেনাবাহিনীত যোগ দিব বিচাৰিছিল। কিন্তু বাওঁ চকুটো বেয়া হোৱা বাবে তেওঁক সেনাবাহিনীত ভৰ্তি হবলৈ দিয়া নহল। কিন্তু পৰৱৰ্তী সময়ত এজন সাংবাদিক বন্ধুৰ সহায়ত তেওঁ সেনাবাহিনীত সোমায়।

১৯২৩ চনত হেমিংৱেৰ প্ৰথম গ্ৰন্থ Three Stories and Ten Poems নামৰ এক চুটি গল্প সংকলন প্ৰকাশিত পায়। প্ৰথম অৱস্থাত হেমিংৱেই গল্প লিখি আলোচনীলৈ পঠিয়ালেও সেইবোৰ প্ৰকাশ হোৱা নাছিল। পৰৱৰ্তী সময়ত এইজন লিখকেই ১৯৫২ চনত বিশ্ব সাহিত্যৰ এখন উল্লেখযোগ্য উপন্যাস দ্য অ'ল্ড মেন এণ্ড দ্য ছী ৰচনা কৰি উলিয়াই। এইখনে উপন্যাসে লাভ কৰা বিশ্বজুৰা জনপ্ৰিয়তা লাভ কৰে। ১৯৫৪ চনত এই উপন্যাসখনৰ বাবেই তেখেতে লাভ কৰে সাহিত্যৰ ন'বেল বঁটা।

সমালোচকসকলৰ মতে দ্য অ'ল্ড মেন এণ্ড দ্য ছী উপন্যাসখন গদ্যত লিখা এখন কাব্যিক উপন্যাস। হেমিংৱেৰ জীৱনৰ সমগ্ৰ অভিজ্ঞতা আৰু জীৱন দৰ্শন এই উপন্যাসখনত পৰিস্ফুট হৈছে। হেমিংৱেই তেখেতৰ সাহিত্যিক জীৱনত অন্যান্য সাহিত্য কৰ্মৰ লগতে মুঠতে ১০খন উপন্যাস, ১৯খন চুটিগল্পৰ সংকলন ৰচনা কৰি থৈ গৈছে। ন'বেল বঁটা পোৱাৰ পিছৰ সাত বছৰ হেমিংৱে নানা ধৰণৰ শাৰীৰিক অসুখ-অশান্তিয়ে আৱৰি ধৰে। এনেদৰেই থাকিয়েই ১৯৬১ চনৰ ২ জুলাইৰ ৰাতিপুৱা তেখেতে নিজকে গুলী মাৰি আত্মহত্যা কৰে।

সাহিত্যপঞ্জী

উপন্যাস
(১৯২৬) The Torrents of Spring
(১৯২৬) The Sun Also Rises
(১৯২৯) A Farewell to Arms
(১৯৩৭) To Have and Have Not
(১৯৪০) For Whom the Bell Tolls
(১৯৫০) Across the River and into the Trees
(১৯৫২) দ্য অ'ল্ড মেন এণ্ড দ্য ছী
(১৯৭০) Islands in the Stream
(১৯৮৬) The Garden of Eden
(১৯৯৯) True at First Light
এই চিহ্নই মৰণোত্তৰভাৱে প্ৰকাশ পোৱা সূচাইছে

তথ্য সংগ্ৰহ

বাহ্যিক সংযোগ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মৃত ব্যক্তি
শ্ৰেণী:আমেৰিকান লেখক
শ্ৰেণী:সাহিত্যৰ ন'বেল বঁটা বিজয়ী
শ্ৰেণী:পুলিৎজাৰ বঁটা বিজয়ী
থিঅ'গনি

থিঅ'গনি (প্ৰাচীন গ্ৰীক: Θεογονία, অৰ্থাৎ "দেৱতাসকলৰ বংশাৱলী বা জন্মবৃত্তান্ত") হেচিঅ'ডৰ দ্বাৰা ৰচিত গ্ৰীক দেৱতাৰ উৎপত্তি আৰু বংশাৱলীৰ বৰ্ণনা কৰা এখন মহাকাব্য৷ এই গ্ৰন্থখন খ্ৰীষ্টপূৰ্ব ৭৩০–৭০০ চনত ৰচনা কৰা হৈছিল। ইয়াক প্ৰাচীন গ্ৰীক মহাকাব্যিক উপভাষাত লিখা হৈছে আৰু ইয়াত ১০২২ টা শাৰী আছে। আদিম গ্ৰীক ব্ৰহ্মাণ্ডবিজ্ঞানৰ সম্যক ধাৰণা লাভৰ বাবে ই অন্যতম গুৰুত্বপূৰ্ণ উৎস।

বিৱৰণ

হেচিঅ’ডৰ থিঅ′গনি হৈছে দেৱতা সম্পৰ্কীয় বিভিন্ন ধৰণৰ স্থানীয় গ্ৰীক পৰম্পৰাৰ বৃহৎ পৰিসৰৰ সংশ্লেষণ, ইয়াক এটা আখ্যান হিচাপে সংগঠিত কৰা হৈছে৷ ইয়াত তেওঁলোক কেনেকৈ আহিল আৰু তেওঁলোকে কেনেকৈ মহাবিশ্বৰ ওপৰত স্থায়ী নিয়ন্ত্ৰণ স্থাপন কৰিলে সেই বিষয়ে বৰ্ণনা কৰা হৈছে। ই প্ৰথম জ্ঞাত গ্ৰীক পৌৰাণিক ব্ৰহ্মাণ্ড সম্পৰ্কীয় গ্ৰন্থ। বিশ্বব্ৰহ্মাণ্ডৰ প্ৰাৰম্ভিক অৱস্থা হৈছে বিশৃংখলতা, এক অন্ধকাৰ অনিৰ্দিষ্ট শূন্য যাক ঐশ্বৰিক আদিম অৱস্থা বুলি গণ্য কৰা হয়, যাৰ পৰা বাকী সকলো আৱিৰ্ভাৱ হৈছিল। থিঅ′গনি গ্ৰীক পৌৰাণিক কাহিনীৰ এটা অংশ যিয়ে সামগ্ৰিকভাৱে বাস্তৱক প্ৰতিফলিত কৰাৰ চেষ্টা কৰিছে; এই সাৰ্বজনীন অনুভূতিটো পৰৱৰ্তী সময়ৰ জল্পনা-কল্পনাৰ তত্ত্বৰ প্ৰথম প্ৰকল্পৰ বাবে মৌলিক আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
শ্ৰেণী:মহাকাব্য
মহীশূৰ বাৰ্ণিছ এণ্ড পেইণ্টচ্‌ লিমিটেড

মহীশূৰ পেইণ্টছ এণ্ড বাৰ্নিচ লিমিটেড, আগতে ইয়াৰ নাম আছিল মহীশূৰ লেক এণ্ড পেইণ্টছ লিমিটেড, দক্ষিণ ভাৰতৰ কৰ্ণাটকৰ মহীশূৰ চহৰত অৱস্থিত এটা কোম্পানী। ভাৰতৰ ই একমাত্ৰ কোম্পানী যিয়ে নিৰ্বাচনী চিয়াঁহী উৎপাদন কৰিবলৈ অনুমোদিত, যিটো নিৰ্বাচনত ব্যৱহাৰ কৰা হয় যাতে মানুহে একাধিকবাৰ ভোটদান কৰিব নোৱাৰে৷ বৰ্তমান এই কোম্পানীটো কৰ্ণাটক চৰকাৰৰ মালিকানাধীন আৰু পৰিচালিত।

ইতিহাস

এই উদ্যোগটো পোণপ্ৰথমে মহীশূৰৰ মহাৰাজা নলৱাডী কৃষ্ণৰাজা ৱাডিয়াৰে(Krishna Raja Wadiyar IV) ১৯৩৭ চনত চিয়াঁহী,ৰং আৰু অন্যান্য আনুসংগিক প্ৰয়োজনীয় দ্ৰৱ্যসমূহ উৎপাদনৰ বাবে Mysore Lac and Paints Limited হিচাপে আৰম্ভ কৰিছিল। গোপনীয়াকৈ ৰখা এই চিয়াঁহী উৎপাদন প্ৰণালীটো ভাৰতৰ National Physical Laboratory of Indiaই তৈয়াৰ কৰা এক ৰাসায়নিক সংযুতি অনুসৰি কৰা হয়।

উৎপাদিত সামগ্ৰী

ভোটদানৰ প্ৰমাণৰূপে ব্যৱহাৰ কৰা বিশেষ চিয়াঁহী

কোনো ভোটাৰে যাতে প্ৰৱঞ্চনাৰে দ্বিতীয়বাৰ ভোটদান কৰিব নোৱাৰে তাৰ বাবে সোঁহাতৰ তৰ্জনী আঙুলিৰ নখত এক বিশেষ ধৰণৰ চিয়াঁহী লগাই দিয়া হয়। এই চিয়াঁহীৰ দাগ কমেও ২০ দিনলৈ নাযায়, যাৰ ফলত নিৰ্বাচনৰ সময়ত ভোটাৰে ভণ্ডামি কৰিব নোৱাৰে৷

অন্যান্য সামগ্ৰী

কোম্পানীটোৱে অন্যান্য সামগ্ৰী যেনে ৰাসায়নিক প্ৰতিৰোধী ৰং, এনামেল, প্ৰাইমাৰ, ডিষ্টেম্পাৰ, ছীল কৰাৰ বাবে মম বা লা আৰু পলিচ আদিও নিৰ্মাণ কৰে৷ এমভিপিএলে নিৰ্মাণ কৰা ছীলিং মম ভাৰতৰ ডাকবিভাগে ব্যৱহাৰ কৰে আৰু তেওঁলোকৰ দ্বাৰা প্ৰস্তুত কৰা সামগ্ৰী প্ৰথম বেলট বাকচ ছীল কৰিবলৈ নিৰ্বাচন আয়োগে ব্যৱহাৰ কৰিছিল। নিৰ্বাচনৰ বতৰত ইয়াৰ এক লেখত ল'বলগীয়া ধৰণে ৰাজহ বৃদ্ধি দেখা যায়। ২০০৬-০৭ বিত্তিয় বৰ্ষত কোম্পানীটোৱে প্ৰায় ১৮ মিলিয়ন টকা লভ্যংশ আহৰণ কৰিছিল। ২০০৪ চনৰ সাধাৰণ নিৰ্বাচনৰ বাবে ই প্ৰায় ৪০ মিলিয়ন টকাৰ চিয়াঁহী যোগান ধৰিছিল। ২০০৮ চনৰ কম্বোডিয়াৰ সাধাৰণ নিৰ্বাচনত ই প্ৰায় ১২.৮ মিলিয়ন টকা আয় কৰে।

তথ্যসূত্ৰ

শ্ৰেণী:কোম্পানী
জ্বালামুখী মন্দিৰ

জ্বালামুখী মন্দিৰ উত্তৰ ভাৰতত অৱস্থিত এটি বিখ্যাত শক্তিপীঠ। হিমাচল প্ৰদেশৰ কাংৰাৰ সমীপবৰ্তী জ্বালামুখী নামে চহৰত অৱস্থিত এই মন্দিৰ ভাৰতৰ একাৱন্নটা শক্তিপীঠৰ অন্যতম। ভগৱান বিষ্ণুৱে তেওঁৰ সুদৰ্শন চক্ৰৰে খণ্ডিত কৰা দেৱী সতীৰ জিভা ইয়াত পৰিছিল বুলি প্ৰচলিত বিশ্বাস আছে। বিপাশা উপত্যকাৰ কালীধৰ পাহাৰত সমুদ্ৰপৃষ্ঠৰপৰা ৬১০ মিটাৰ (২১০০ ফুট) উচ্চতাত জ্বালামুখী মন্দিৰ অৱস্থিত। জ্বালামুখী মন্দিৰত কোনো বিগ্ৰহ নাই। তাৰ সলনি আছে দেৱীৰ জিভাৰ প্ৰতীকৰূপী অনিৰ্বাণ অগ্নিশিখা। প্ৰাকৃতিক গেছৰ দ্বাৰা বৰ্তমান এই মন্দিৰৰ শিখা জ্বলাই ৰখা হৈছে। এই অগ্নিশিখাই দেৱীৰ প্ৰতিভূ। এই জ্বলন্ত অগ্নিশিখাই ইয়াত দেৱী জ্বালামুখীৰূপে পূজিতা। স্থানীয় অধিবাসীসকলৰ মাজত মন্দিৰটো ‘বাত্তিৱালী মাঈ’ অৰ্থাৎ শিখাৰূপী মাতৃ হিচাপে পৰিচিত। নৱৰাত্ৰি মেলা ইয়াত মহা সমাৰোহেৰে পালন কৰা হয়। মন্দিৰটোৰ কাষতে এটা গৰম পানীৰ উহ আছে। এই উহ সংলগ্ন এটা সৰু মন্দিৰত নাৰায়ণৰ পদচিহ্নক পূজা কৰা হয়।

জ্বালামুখী মন্দিৰৰ নিৰ্মাণকৰ্তা

ৰজা ভূমিচন্দ্ৰই জ্বালামুখী মন্দিৰটো নিৰ্মাণ কৰিছিল বুলি জনা যায়। পিছত মোগল সম্ৰাট আকবৰে বহু অৰ্থ ব্যয় কৰি প্ৰধান মন্দিৰটোৰ চূড়া সোণৰ পাতেৰে বন্ধাই দিছিল। একেদৰে পঞ্জাবৰ মহাৰজা ৰঞ্জিত সিঙে ইয়াৰ ৰূপৰ দুৱাৰ নিৰ্মাণ কৰাইছিল।

তথ্য সংগ্ৰহ

শ্ৰেণী:হিমাচল প্ৰদেশ
শ্ৰেণী:ভাৰতৰ ধৰ্মীয় স্থান
শ্ৰেণী:হিন্দুধৰ্মৰ মঠ-মন্দিৰ
চন্দ্ৰধাৰী সংগ্ৰহালয়

চন্দ্ৰধাৰী সংগ্ৰহালয় ১৯৫৭ চনত ৰাজ্য চৰকাৰে স্থাপন কৰে। বিহাৰৰ দাৰভংগাত অৱস্থিত সংগ্ৰহালয়টো ১৯৭৪ চনত বৰ্তমানৰ দুমহলীয়া ভৱনলৈ স্থানান্তৰ কৰা হয়।

মধুবনীৰ জমিদাৰ চন্দ্ৰধাৰী সিঙৰ ব্যক্তিগত সংগ্ৰহৰ সহায়ত ১৯৫৭ চনৰ ৭ ডিচেম্বৰত মিথিলা সংগ্ৰহালয় হিচাপে এই সংগ্ৰহালয় স্থাপন কৰা হয়। পিছত ইয়াৰ নামকৰণ মূল দাতা মধুবনী জিলাৰ ৰান্তি দোধীৰ জমিদাৰ বাবু চন্দ্ৰধাৰী সিঙৰ নামেৰে কৰা হয় ।

প্ৰদৰ্শন

চন্দ্ৰধাৰী সংগ্ৰহালয় ইয়াৰ ১১টা গেলেৰী হলত পুৰাতাত্ত্বিক আৰু শিল্পকৰ্ম প্ৰদৰ্শিত হৈছে। প্ৰত্যেকটোতে ভিন্ন ভিন্ন শ্ৰেণীৰ শিল্পকৰ্ম প্ৰদৰ্শন কৰা হৈছে। প্ৰদৰ্শনীৰ ভিতৰত কাঁচৰ পৰা নিৰ্মিত আকৰ্ষণীয় সামগ্ৰী, শিপিনীৰ বিৰল আৰু চমৎকাৰ শিল্পকৰ্ম, আৰু বিভিন্ন শৈলীৰ বিৰল ক্ষুদ্ৰ চিত্ৰকলা আদি অন্তৰ্ভুক্ত কৰা হৈছে। চিত্ৰসমূহৰ ভিতৰত আটাইতকৈ উল্লেখযোগ্য হৈছে জয়দেৱৰ গীত-গোবিন্দৰ আধাৰত গোপীৰ সৈতে শ্ৰীকৃষ্ণ লীলাৰ চিত্ৰ। সংগ্ৰহালয়টোত ভাৰতীয়, নেপালী, আৰু তিব্বতী শৈলীৰ পিতলৰ দ্বাৰা নিৰ্মিত মূৰ্তিৰ এক অতিশয় চমৎকাৰ সংগ্ৰহ আছে। দেৱী দুৰ্গা, সূৰ্য্য, আৰু ভগৱান শিৱৰ মূৰ্তি যথেষ্ট আকৰ্ষণীয়। বৌদ্ধ ধৰ্মৰ সৈতে জড়িত প্ৰতিমূৰ্তিও প্ৰদৰ্শিত হৈছে। প্ৰাকৃতিক ইতিহাস অংশত ব্যয়বহুল ৰত্ন আৰু পাথৰ প্ৰদৰ্শন কৰা হৈছে। সংগ্ৰহালয়টোত পুথিভঁৰালৰ সুবিধাও আছে।

সংগ্ৰহালয় সাধাৰণ দৰ্শকৰ বাবে ১০ বজাৰ পৰা ৪ বজালৈ খোলা থাকে। বৰ্তমান ইয়াত কোনো প্ৰবেশ মাচুল ধাৰ্য কৰা হোৱা নাই। ইয়াত দেশৰ বহু চেলিব্ৰিটিৰ আগমন হৈছে। দাৰভাংগাৰ মহাৰাজা কামেশ্বৰ সিঙে ইয়াতে তেওঁৰ পূৰ্বপুৰুষৰ ঐতিহ্য অৱলোকন কৰিছিল। প্ৰাক্তন প্ৰধানমন্ত্ৰী লালবাহাদুৰ শাস্ত্ৰী, ইন্দিৰা গান্ধী, প্ৰাক্তন ৰাষ্ট্ৰপতি ড° জাকিৰ হুছেইন, লোকনায়ক জয়প্ৰকাশ নাৰায়ণ আৰু তেওঁৰ পত্নী প্ৰতিষ্ঠী, প্ৰাক্তন মুখ্যমন্ত্ৰী ড° শ্ৰীকৃষ্ণ আৰু কাৰ্পুৰী ঠাকুৰ, প্ৰাক্তন ৰাজ্যপাল ড° এ আৰ কিডৱাই, ড° এল পি শ্বাহী, জগন্নাথ কৌশল, নীতিশ কুমাৰে ইয়াৰ সংগ্ৰহসমূহ অৱলোকন কৰিছিল।

প্ৰসংগ

শ্ৰেণী:বিহাৰৰ সংগ্ৰহালয়
শ্ৰেণী:ভাৰতভিত্তিক সাংস্কৃতিক সংগঠন
যুক্তি থৰেজা

যুক্তি থৰেজা (ইংৰাজী: Yukti Thareja; জন্ম: ৫ জানুৱাৰী ২০০২) এগৰাকী ভাৰতীয় মডেল আৰু অভিনেত্ৰী। ২০১৯ চনত তেওঁ এমটিভি ছুপাৰমডেল অফ দ্য য়েৰ নামৰ ৰিয়েলিটি শ্ব’ত অংশগ্ৰহণ কৰিছিল। ইয়াৰ উপৰি তেওঁ ৰংগাবলী (২০২৩) আৰু মাৰ্কো (২০২৪) বোলছবিত অভিনয় কৰিছে।

প্ৰাৰম্ভিক জীৱন

থৰেজাৰ জন্ম ২০০২ চনৰ ৫ জানুৱাৰীত হৈছিল। দিল্লীৰ শ্ৰী গুৰু গোবিন্দ সিং কলেজ অফ কমাৰ্চৰপৰা স্নাতক ডিগ্ৰী লাভ কৰি থকাৰ সময়তে তেওঁ "অ’প’ দিল্লী টাইমছ ফ্ৰেছ ফেচ ২০১৭"ৰ জৰিয়তে মডেলিং কেৰিয়াৰ আৰম্ভ কৰিছিল।

কৰ্মজীৱন

২০১৯ চনত তেওঁ এমটিভি ছুপাৰমডেল অফ দ্য য়েৰত অংশগ্ৰহণ কৰিছিল, য’ত তেওঁ চতুৰ্থ স্থান লাভ কৰি প্ৰতিযোগিতাৰপৰা বাহিৰ হৈছিল। ২০২১ চনত জুবিন নৌটিয়ালে কণ্ঠদান কৰা টি-চিৰিজৰ সংগীত ভিডিঅ’ "লুট গয়ে"ত থৰেজা ইমৰাণ হাছমীৰ বিপৰীতে অভিনয় কৰে। এই ভিডিঅ’টোৱে ইউটিউবত ১.১ বিলিয়নতকৈও অধিক দৰ্শন (views) লাভ কৰিছে।

২০২৩ চনত তেওঁ নগা সৌৰ্যৰ বিপৰীতে ৰংগাবলী বোলছবিৰ জৰিয়তে তেলেগু চলচ্চিত্ৰ জগতত আত্মপ্ৰকাশ কৰে। সেই একে বছৰতে তেওঁক নন্দমুৰী কল্যাণ ৰামৰ অভিনীত ডেভিল: দ্য ব্ৰিটিছ ছিক্ৰেট এজেণ্টৰ মুখ্য অভিনেত্ৰী হিচাপে নিৰ্বাচিত কৰা হৈছিল। পিছলৈ তেওঁৰ ঠাইত সংযুক্তা মেননক কাষ্ট কৰা হয়।

২০২৪ চনত তেওঁ উন্নি মুকুন্দনৰ বোলছবি মাৰ্কোৰ সৈতে জড়িত হয় আৰু ইয়াৰ জৰিয়তে মালয়ালম চলচ্চিত্ৰ জগতত খোজ পেলায়। এইখন তেওঁৰ সৰ্বাধিক উপাৰ্জনকাৰী ছবি হিচাপে পৰিগণিত হয়। ২০২৫ চনত তেওঁক জিঅ’হটষ্টাৰৰ সংগীতমণ্ডিত ড্ৰামা ছিৰিজ হ্যেয় জুনুন! ড্ৰিম. ডেয়াৰ. ডমিনেট.ত দেখা যায়। একে বছৰতে তেওঁ কিৰণ আব্বাভৰমৰ বিপৰীতে কে-ৰেম্প নামৰ এখন ৰোমাণ্টিক কমেডী ছবিত অভিনয় কৰে।

থৰেজাৰ আগন্তুক তেলেগু বোলছবিসমূহৰ ভিতৰত দীক্ষিত চেট্টীৰ বিপৰীতে কিং জেকী কুইন আৰু নিখিল কুমাৰস্বামীৰ বিপৰীতে এখন নাম স্থিৰ নোহোৱা ছবি উল্লেখযোগ্য।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় মডেল
শ্ৰেণী:ভাৰতীয় অভিনেত্ৰী
দ্য ল'লেণ্ড

দ্য ল'লেণ্ড আধুনিক সাহিত্য জগতত এগৰাকী লেখিকা ঝুম্পা লাহিড়ীৰ দ্বাৰা ৰচিত এখন আত্মজীৱনী। তেওঁৰ অন্য গ্ৰন্থসমূহৰ ভিতৰত ইণ্টাৰ্নেটৰ অৱ মালাডাল, দ্য নেমচক, দ্য আন একাষ্টমড্ আৰ্থ ইত্যাদি উল্লেখযোগ্য। তেওঁ ইতিমধ্যে পুলিৎজাৰ বঁটা, পি ই এন হেমিঙৱে এৱাৰ্ড আদি লাভ কৰিছে। ২০১২ চনত তেওঁ আমেৰিকান একাডেমী অৱ আৰ্টছ এণ্ড লেটাৰ্ছত অন্তৰ্ভুক্ত হৈছে। 'দ্য ল' লেণ্ড' উপন্যাসখনৰ কাহিনী উপস্থাপন কৰা হৈছে এখন পিটনিত সংঘটিত হোৱা এক শোকাৱহ ঘটনাৰ পৰা। এই জটিল ঘাট- প্ৰতিঘাতপূৰ্ণ আৱেগৰ কাহিনীয়ে তিনিটা প্ৰজন্মৰ এক পাৰিবাৰিক গাথা আৰু দুখন মহাদেশৰ ভূগোল-বুৰঞ্জী সামৰি লৈছে।

উদ্ধৃতিসমূহ

হঠাৎ সিহঁতে যেন টালিগঞ্জৰ পৰা আঁতৰি কোনো এখন বেলেগ পৃথিৱীত উপস্থিত হ'লহি। যান- বাহনৰ কোলাহল কাণত পৰিলেও একো এটা দেখা পোৱা নাযায়। সিহঁতৰ কেওফালে আছে বৃহৎ বৃহৎ নেগকেশৰ, ইউক্লিপটাছ, বটলব্ৰাছ, আৰু ৰঙা গুলঞ্চ ফুলৰ গছ। সুভাষে তেনেকুৱা মিহি সমান কোমল ঘাঁহ ক'তো দেখা নাই। হেলনীয়া মাটিৰ ভাঁজে ভাঁজে যেন পাৰি থৈছে এখন দলিচা। মৰুভূমিৰ বালিস্তূপৰ দৰে উঠা-নমা কৰা আৰু সাগৰৰ ঢৌৰ দৰে খেলা কৰা সেই সেউজবুলীয়া ধুনীয়া ঘাঁহনিডৰা। সমানকৈ কাটি থোৱা ঘাঁহখিনি হাতৰ স্পৰ্শত একেবাৰে সোমাই যায়। তলৰ ঘাঁহখিনিও গাৰ ছালৰ দৰে মসৃণ আৰু দেখাত অলপ পাতল ৰঙৰ সেউজীয়া।
দুয়োখন ঠাই সমুদ্ৰপৃষ্ঠৰ কাষতে আৰু দাঁতিতে আছে নদীৰ মোহনা য'ত বিশুদ্ধ আৰু লুণীয়া পানী মিশ্ৰিত হয়। টালিগঞ্জ যেনেকৈ বহু যুগৰ আগতে সমুদ্ৰৰ পানীৰে পূৰ্ণ আছিল তেনেকৈ সমগ্ৰ ৰোড আইলেণ্ডো শুনামতে এসময়ত বৰফৰ চাদৰেৰে ঢকা আছিল। নিউ ইংলেণ্ডৰ ওপৰেদি হিমবাহ অগা-পিছা কৰি বাগৰি যোৱাৰ ফলত মাটি আৰু পাথৰ লৰচৰ কৰাত প্ৰচুৰ পৰিমাণে ধ্বংসাৱশেষৰ সৃষ্টি কৰিলে। ইয়াৰ ফলত উদ্ভৱ হ'ল উপসাগৰ, জলাহভূমি, বালিচৰ আৰু শিল-মাটি-বালিৰ স্তূপ। ফলস্বৰূপে বৰ্তমানৰ সমুদ্ৰৰ উপকূল ৰেখাৰ সৃষ্টি হ'ল।
গৌৰীয়ে উদয়ণক কেইবছৰমানৰ বাবেহে জানিছিল। তাই তাক আৱিষ্কাৰ কৰিবলৈ আৰম্ভ কৰিছিলহে মাত্ৰ। কিন্তু অন্য ধৰণেৰে গৌৰীয়ে উদয়ণক গোটেই জীৱন জানে যেন লাগে। তাৰ মৃত্যুৰ পিছত উদয়ণৰ স্মৃতিৰ পৰাই জন্ম হৈছিল সেই আভ্যন্তৰীণ মানসিক মুহূৰ্তবোৰ।গৌৰীয়ে এতিয়াই তাক জানিবলৈ চেষ্টা কৰে। তাক সহ্য কৰিব নোৱাৰে, আকৌ তাৰ অনুপস্থিতিত তাইৰ দুখ লাগে। ইয়াৰ বাহিৰে আন একো কথাই তাইক আমনি নিদিয়ে বা বেজাৰো নিদিয়ে।
বেলাই আশা কৰে যে দেউতাকৰ লগত থকা সময়খিনি সহজ হৈ উঠিব। তাই আশা কৰে শিশু হিচাবে যিখন ৰোড আইলেণ্ডক তাই ভাল পাইছিল সেই ৰোড আইলেণ্ডে যেন তাইক মাকৰ কথা মনত পেলাই নিদিয়ে। মাকেতো এই ৰোড আইলেণ্ডক মুঠেই ভালপোৱা নাছিল। বেলাই যেতিয়া ঘৰলৈ আহে তাই নিজকে অবাঞ্চিত বুলি ভাৱে। মাকে কোনোদিনে তাইক বিচাৰি নাহিল। ৰোড আইলেণ্ডলৈ আহিলেই তেওঁৰ মনত ভাৱ হয় যে তাইৰ ভিতৰত যিখিনি কঠিন পদাৰ্থ আছে সেইখিনি গলি শেষ হৈ যায়। তাই যদিও দেউতাকক দেখা কৰিবলৈ আহে, যদিও দেউতাকৰ লগত তাইৰ শান্তিপূৰ্ণ সম্পৰ্ক, যদিও দেউতাকেই তাইৰ একমাত্ৰ পৰিয়াল, তথাপি বেলাই বেছি সময় ইয়াত থাকিব নোৱৰে। সকলো কথাই তাইৰ সহ্যৰ সীমাৰ বাহিৰত।
বহুবছৰ আগতেই ডাঃ গ্ৰাণ্টে তাইক তাইৰ ভাৱ-অনুভূতিবোৰ লিখিতভাৱে প্ৰকাশ কৰিবলৈ কৈছিল। বেলাক কোৱা হৈছিল যে অনুভূতিবোৰ ম্লান হৈ গ'লেও কিন্তু সম্পূৰ্ণ হেৰাই নাযায়। তাই যলৈকে নাযাওক কিয় সেইবোৰ সদায় তাইৰ মানসিক প্ৰেক্ষাপটৰ অংশ হৈ থাকিব। মাকৰ অনুপস্থিতিয়ে বেলাৰ চিন্তা-ভাৱনাত চিৰস্থায়ী স্থান দখল কৰিব। বেলাক আৰু কোৱা হ'ল যে তাই কোনোদিনেই মাক আঁতৰি যোৱাৰ কাৰণ বিচাৰি নাপাব।

উৎস
ললিতা শ্ৰীনিবাসন

ললিতা শ্ৰীনিবাসন এজন ভাৰতীয় ভাৰতনাট্যম নৃত্যশিল্পী, নৃত্য নিৰ্দেশক আৰু শিক্ষয়িত্ৰী। ভৰতনাট্যমত তেওঁৰ অৱদানৰ বাবে তেওঁ ২০২৩ চনত সংগীত নাটক একাডেমিৰপৰা সংগীত নাটক একাডেমি অমৃত বঁটা লাভ কৰে। তেওঁ লগতে কৰ্ণাটক সংগীত নৃত্য একাডেমিৰপৰা কৰ্ণাটক কালাতিলক, ৰাজ্যোৎসৱ প্ৰশস্তি আৰু শান্তলা নৃত্য শ্ৰী বঁটা লাভ কৰিছে। পিতৃৰ চাকৰিৰ বাবে সৰু বয়সত তেওঁ কৰ্ণাটকৰ বিভিন্ন সৰু চহৰত বাস কৰিছিল।

সৰু বয়সতেই পৰিয়ালে তেওঁৰ নৃত্যৰ প্ৰতি আগ্ৰহ লক্ষ্য কৰি দশ বছৰ বয়সত গুৰু এইচ. আৰ. কেশৱ মূৰ্তিৰ অধীনত বেংগালুৰুত ভাৰতনাট্যমৰ প্ৰশিক্ষণৰ ব্যৱস্থা কৰে। বিবাহৰ পিছত ১৯ বছৰ বয়সত তেওঁ সম্পূৰ্ণৰূপে নৃত্য ত্যাগ কৰিছিল।

প্ৰকাশিত গ্ৰন্থ

কৰ্ণাটক সংগীত নৃত্য একাডেমীয়ে তেওঁৰ দুটা গ্ৰন্থ প্ৰকাশ কৰিছে — ‘‘কৰ্ণাটকত নৃত্য আৰু কৰ্ণাটকৰ নৃত্য মূৰ্তি’’ আৰু কে. বেংকটালক্ষ্মাম্মাৰ জীৱনী। প্ৰতিষ্ঠালগ্নৰপৰা এতিয়ালৈকে এই বিদ্যালয়খনত ৫০০ৰো অধিক ছাত্ৰ-ছাত্ৰী প্ৰশিক্ষণ লাভ কৰিছে। বৰ্তমান ললিতা শ্ৰীনিবাসনৰ কন্যা মনু শ্ৰীনিবাসন, যি নিজেও এগৰাকী নৃত্যশিল্পী, নূপূৰা বিদ্যালয়ৰ সম্পাদক হিচাপে দায়িত্ব পালন কৰি আছে।

তথ্যসূত্ৰ

শ্ৰেণী:ভাৰতীয় নৃত্যশিল্পী
শ্ৰেণী:কন্নড় ব্যক্তি
পুনে

পুনে ভাৰতৰ মহাৰাষ্ট্ৰ ৰাজ্যৰ এখন মহানগৰ। ইয়াক পূৰ্বতে পুনা নামেৰে জনা গৈছিল। মহাৰাষ্ট্ৰৰ মুলা আৰু মুথা নদীৰ সংগম স্থলীত ইতিহাস প্ৰসিদ্ধ পুনে নগৰী অৱস্থিত। ‘দাক্ষিণাত্যৰ ৰাণী’ নামেৰে পৰিচিত পুনে নগৰী মাৰাঠা সকলৰ সাংস্কৃতিক ৰাজধানী বুলিও জনা যায়। সপ্তদশ শতিকাত পুনে নগৰী মাৰাঠা সকলৰ ৰাজধানী আছিল। তাৰ পিছত কিছুবছৰ পুনে মোগল সাম্ৰাজ্যৰ অধীন হয় যদিও পিছত পুনেক পুনৰ উদ্ধাৰ কৰি মাৰাঠা সকলে ৰাজধানী পাতে। ১৮১৭ চনত ব্ৰিটিছ সকলে পুনেত আধিপত্য বিস্তাৰ কৰে। ব্ৰিটিছ ভাৰতৰ অন্তৰ্গত বোম্বে প্ৰেছিডেন্সিৰ পুনে ঋতুকালীন ৰাজধানী আছিল।

ঐতিহাসিক গুৰুত্ব

পুনে নগৰখনৰ আশে-পাশে ঐতিহাসিক গুৰুত্ব সমৃদ্ধ কেইবাটাও কীৰ্তিস্তম্ভ আছে। এই আটাইবোৰে প্ৰাচীন মাৰাঠা সাম্ৰাজ্যৰ গৌৰৱোজ্জ্বল ইতিহাসৰ চানেকি প্ৰদান কৰে। পুনে নগৰীত অৱস্থিত ভীমাশংকৰ শিৱ মন্দিৰ ভাৰতৰ ১২ টা জ্যোতিৰ্লিংগৰ অন্যতম। অতীজৰ তুকাৰাম, জ্ঞানেশ্বৰ আদি অনেক সাধু-কবিয়ে পুনে অঞ্চলত বাস কৰিছিল।

ঔদ্যোগিক প্ৰতিষ্ঠান

পুনে নগৰীত যথেষ্ট সংখ্যক ঔদ্যোগিক প্ৰতিষ্ঠান গঢ় লৈ উঠিছে আৰু ইয়ে নগৰখনৰ অৰ্থনৈতিক ভেটি সবল কৰি তুলিছে। ইয়াত থকা প্ৰধান উদ্যোগবোৰ হ’ল- গাড়ী, স্কুটাৰ, ট্ৰাক নিৰ্মাণ প্ৰ্তিষ্ঠান, এণ্টিবায়টিক ফাৰ্মাচিউটিকেল উদ্যোগ ইত্যাদি। পুনে মহানগৰীত সামৰিক সামগ্ৰী উৎপাদন কাৰখানা এটিও আছে।

উল্লেখযোগ্য শৈক্ষিক আৰু গৱেষণা প্ৰতিষ্ঠান

অতীজৰে পৰা পুনে নগৰী ভাৰতৰ এক অন্যতম শৈক্ষিক আৰু সাংস্কৃতিক কেন্দ্ৰ হিচাপে চিহ্নিত হৈ আহিছে। ইয়াত অৱস্থিত প্ৰখ্যাত শৈক্ষিক আৰু গৱেষণা প্ৰতিষ্ঠান সমূহ হ’ল:
ভাণ্ডাৰকাৰ অৰিয়েণ্টেল ৰিছাৰ্চ ইনষ্টিটিউট
গোখলে ইনষ্টিটিউট অৱ পলিটিক্স এণ্ড ইক’নমিক্স
ডেক্কান কলেজ পোষ্ট গ্ৰেজুৱেট ৰিছাৰ্চ ইনষ্টিটিউট
ইণ্ডিয়ান মেটিয়ৰলজিকেল ডিপাৰ্টমেণ্ট
নেশ্যনেল ইনষ্টিটিউট অৱ ভাইৰ’লজি
নেশ্যনেল ডিফেন্স একাডেমী
চেন্ট্ৰেল ৱাটাৰ এণ্ড পাৱাৰ ৰিছাৰ্চ ষ্টেচন
ইনষ্টিটিউট অৱ ট্ৰপিকেল মেটিয়ৰলজি
পুনে বিশ্ববিদ্যালয়
ইণ্টাৰইউনিভাৰ্চিটি এণ্ড ছেণ্টাৰ ফৰ এষ্ট্ৰনমি এণ্ড এষ্ট্ৰফিজিক্স
আৰ্মড ফোৰ্চ মেডিকেল কলেজ

তথ্যসূত্ৰ

শ্ৰেণী:ভাৰতৰ নগৰ মহানগৰ
মাটি কাঞ্চন

মাটি কাঞ্চন, বগা কাঞ্চন, মাটি কঁটৰা বা শ্বেত কাঞ্চন (বৈজ্ঞানিক নাম: Bauhinia acuminata) হৈছে Fabaceae পৰিয়ালৰ এবিধ গুল্মৰ প্ৰজাতি। ইয়াৰ বিস্তৃত খেতিৰ বাবে আদি নিবাস গম পোৱা নেযায় যদিও ই মালেছিয়া, ইন্দোনেছিয়া (জাভা, বোৰ্নিও, কালিমাণ্টান, লেছাৰ ছোন্দা দ্বীপ), আৰু ফিলিপাইনৰ পৰা আহিছে বুলি ভবা হয়।

বিৱৰণ

মাটি কাঞ্চন ৩ মিটাৰ পৰ্যন্ত ওখ পৰ্ণপাতী উদ্ভিদ। পাত ১০-১৫ চেমি দীঘল আৰু ৭-১২ চেমি বহল। পাতৰ আগ দুভাগত বিভক্ত, মসৃণ, তলৰ শিৰা সামান্য ওলোৱা। বসন্তৰ শেষৰ পৰা শৰত পৰ্যন্ত ফুল হয়। পাতৰ কাষত এটা থোকাত কেইবাপাহো ফুল ফুলে, বগা, গন্ধহীন, ৫ চেমি বহল, পাহিৰ সংখ্যা পাঁচটা আৰু পাহী মুক্ত। ফল চিৰা, চিৰা চেপেটা, বিদাৰী আৰু ধুসৰ, কেইবাটাও বীজ থাকে।

চিত্ৰ সম্ভাৰ

তথ্য সংগ্ৰহ

শ্ৰেণী:গুল্ম
শ্ৰেণী:অসমৰ উদ্ভিদ